ПРЕКО ИНТЕРНЕТА СЕ ДОСТАВЉА:

ДРЖАВЉАНИМА РЕПУБЛИКЕ СРБИЈЕ, СТРАНКАМА, ПОКРЕТИМА И МЕДИИМА

УПРАВНOM СУДУ

Председници Радојки МАРИНКОВИЋ

Немањина 9

11000 Београд

predsednik@up.sud.rs, kabinet@up.sud, portparol@up.sud.rs

УСТАВНОМ СУДУ

Председници Снежани МАРКОВИЋ

kabinet.predsednika@ustavni.sud.rs, sekretar.us@ustavni.sud.rs,

МИНИСТАРСТВУ УНУТРАШЊИХ ПОСЛОВА

Министру Братиславу ГАШИЋУ

info@mup.gov.rs

ВОЈСЦИ СРБИЈЕ

ГЕНЕРАЛШТАБУ ВОЈСКЕ СРБИЈЕ

НАЧЕЛНИКУ ГЕНЕРАЛШТАБА ВОЈСКЕ СРБИЈЕ генерал потпуковнику Милану МОЈСИЛОВИЋУ, vojska.srbije@mod.gov.rs

СРПСКОЈ ПРАВОСЛАВНОЈ ЦРКВИ

Светом Архијерејском Сабору и Светом Архијерејском Синоду, kp@spc.rs, info@spc.rs,

Рашко-Призренској епархији у егзилу, uredniksrbinaokup@gmail.com,

Њ.К.В. ЈУГОСЛОВЕНСКОМ ПРЕСТОЛОНАСЛЕДНИКУ И ПРЕТЕНДЕНТУ НА КРУНУ, ПРЕСТО И ТРОН СРБИЈЕ Александру Петра КАРАЂОРЂЕВИЋУ, pr@dvor.rs

Предмет: Осрамоћена Народна скупштина

Поштовани председниче Народне скупштине господине Владимире ОРЛИЋУ,

поштоване све народне посланице и поштовани сви народни посланици,

Устав је једини државни програм у Републици Србији. Државна политика, сва државна акта и међународни уговори морају да буде у складу и на основу Устава (чланови 1-5, 98,99, 111,112, 123, 194 Устава).

Осрамотили сте Народну скупштину! Дозволили сте Александру ВУЧИЋУ да искористи седницу Народне скупштине одржану 2. и 3. фебруара ове године да се противуставно, значи неистинито, представља да је председник Републике Србије. Шта више, ви сте га тако и ословљавали и признавали му противуставно да је председник Републике. Према члану 52 Устава и Закону о избору председника Републике, да би једно лице било прихваћено за кандидата за председника Републике, треба да буде пословно способно за извршавање дужности и функција председника Републике утврђених члановима 1- 6, 109, 111, 112, 114 и 115 Устава. Александар Вучић је лично доказивао, доказао и наставио да доказује да нема пословну способност за председника Републике те ни за кандидата за председника Републике. И Републичкој изборној комисији и Народној скупштини, и самом Александру ВУЧИЋУ, су јавно излагани ти његови докази. И истовремено су достављани докази да је противуставан цео поступак који је водила Републичка изборна комисија, и на њеним решењима противуставно заказана и одржана Једанаеста посебна седница у Дванаестом сазиву Народне скупштине у претходном сазиву. Александар ВУЧИЋ није испунио уставни и законски услов да буде председник Републике Србије. Зато Александар ВУЧИЋ није председник Републике Србије. Сва документација је изложена на <https://www.srbijanarodnadrzava.com>. Он је лично нове доказе своје пословне неспособности да буде председник Републике јавно изложио на тој вашој седници Народне скупштине својим представљањем да је председник Републике, настављањем да противуставно (чланови 112 и 123 Устава) руководи државном политиком и неистинитим тврђењем да он и власт под његовим руководством поштују Устав. Дозволили сте му да тиме обмањује народ. И ви сте тиме обманули народ.

После избора, да бисте ступили на дужност и преузели функције народног посланика морали сте да положите народу Заклетву народног посланика. Положили сте је јавно, усмено и писмено, бирачима. Александар ВУЧИЋ је организовао да влада Народном скупштином преко изборних листи „Александар ВУЧИЋ - за нашу децу“ и „Александар ВУЧИЋ - Заједно можемо све“ супротно члановима 1-3, 21 Устава и преко народних посланика Српске напредне странке као њен председник супротно члановима 1-3, 5, 6, 21, 111 и 115 Устава. Својом заклетвом сте се обавезали да ћете да поштујете Устав. То сте до сада одбијали. Претерали сте! Већ седам месеци примате плату народног посланика. Зато сте обавезни да извршавате своју заклетву што значи да прекинете да саботирате Устав и да вршите опструкцију на његову примену кроз законе. Ми вам се обраћамо по члановима 1 - 3 и 56 Устава са захтевом да се уразумите и да прионете послу, без одлагања, одређеном члановима 98, 99 и 105 Устава из којих у садашњој ситуацији потпуно првенство имају ваше обавезе да ускладите Закон о избору председника Републике, Закон о председнику Републике са члановима 1-3, 111, 112, 114, 115 и 116 Устава и Закон о избору народних посланика у складу с члановима 1 – 3, 98, 99 и 105 Устава. Зато опет од вас тражимо да почнете да извршавате своју заклетву, да поштујете Устав и као најхитније, на основу чланова 98, 99, 114, 120 и 194 Устава:

1. да објавите да Александар ВУЧИЋ није председник Републике, да нема право да се представља да је председник Републике, да иступа или потписује или води преговоре у име Републике Србије, да улази у Председништво Републике Србије у својству њеног Председника и да поништите противуставне изборе за председника Републике,

2. да поништите противуставне изборе за народне посланике и за одборнике,

3. да ускладите Закон о избору председника Републике и Закон о председнику Републике с Уставом,

4. да ускладите Закон о избору народних посланика с Уставом,

5. да распишете изборе за председника Републике.

6. Да председник Народне скупштине (садашњи или нови), на основу члана 120 Устава, врши дужности председника Републике и распише изборе за народне посланике и одборнике.

7. Да распустите постојећу Републичку изборну комисију и да изаберете нову чији ће чланови имати пословну способност да извршавају дужности у складу с Уставом. То значи и да спроводе у дело ЗАХТЕВ 57 грађана /4/ (датум у цитираном тексту /4/ је важан само да покаже да је то тражено још 2020. године и да није испуњено, а осим тог датума цео текст остаје непромењен да важи).

8 Да се избори спроводе и спроведу у потпуном складу с Уставом и да зато сви бирачки одбори по утврђивању изборних резултата њих објаве на свом изборном месту и објаве бирачке спискове са новим ступцем у коме ће писати: ДА (ако је бирач гласао) или НЕ (ако није гласао), што је у вези избора 2020 г. група од преко 50 грађана тражила од Републичке изборне комисија која је то одбила /4/.

9. Да схватите да вршите вишеструко кривично дело несавесног вршења дужности (члан 161 Кривичног законика) ако све то не учините.

Уколико то не учините значи да одбијате да се суочите са слободном вољом народа коју био он изразио на првим слободним, поштено спроведеним по Уставу, изборима у сувереној држави Републици Србији.

Поново вас све упозоравамо да прекинете да срозавате значај, углед и ауторитет Народне скупштине одређене члановима 98, 99, 118 и 124 Устава и да будете народни представници (став 1 члана 2 Устава), а не послушници носиоца изборне листе; да штитите сувереност народа (члан 2 Устава), а не појединачне, личне, групне, страначке интересе одбацивањем суверености грађана, владавине права и правде (чланови 1 -3 Устава).

Посветите се уставном очувању државе, слободама и правима народа доносећи законе само у складу с Уставом (члан 194 Устава) и прихватајући међународна акта такође само у складу с Уставом (чланови 16 и 194 Устава). Примате плату за то.

С обзиром на наша ранија, досад безуспешна, обраћања /1/ - /3/, /5/ вама, и на одвијање ситуације у земљи и у народу, довољно вам је сад пет дана, од дана подношења овог документа, да то све спроведете у дело.

Референце

/А/ Народној скупштини: „Александар ВУЧИЋ нити је могао да буде кандидат за председника Републике Србије нити може да буде њен Председник“, Орг. Јед. 03 Број 07-1230/21-4, 11.04.2022. г. Потписало 7 грађана.

/Б/ Народној скупштини: „Народна скупштина не може Александра ВУЧИЋА да прогласи за председника Републике Србије у складу с Уставом“, Орг. Јед. 01 Број 07-1230/21-6, 27.05.2022. г. Потписало 10 грађана.

/1/ Народној скупштини: „Ослободите Републику Србију противуставне власти Александра ВУЧИЋА и успоставите уставну владавину Републиком Србијом“, Орг. Јед. 03 Број 07-1230/21-7, 05.08.2022. г. Потписало 10 грађана.

/2/ Народној скупштини: „Ваш избор: извршавање или одбацивање Ваше заклетве; саботажа или спровођење Устава Републике Србије“, Орг. Јед. 03 Број 07-1230/21, 13.09.2022. г. Потписало 10 грађана.

/3/ Одлука народа изазвана ставом Народне скупштине да одбаци заклетву, саботира Устав и опструира његову примену кроз законе“, 21.10.2022. г. Потписало 9 грађана.

/4/ “ЗАХТЕВ” 57 грађана Републичкој изборној комисији (Орг. Јед. 02 Број 013-1032/20, 25.06.2020. г. и Орг. Јед. 02 Број 013-1032/20, 26.06.2020. г.) “да Републичка изборна комисија јавно објави, у току три дана по објављивању коначних изборних резултата, бирачке спискове добијене од бирачких одбора са свих бирачких места о изборима одржаним у недељу 21.јуна 2020. године са ознаком код сваког бирача да ли је гласао или није гласао и да сваки бирачки одбор на свом бирачком месту објави, у току иста та три дана, бирачки списак са тог бирачког места са ознаком код имена сваког бирача да ли је гласао или није гласао.”

/5/ Народној скупштини: „Хитна ванредна седница Народне скупштине“, 25.01.2023. године. Потписало 9 држављана Републике Србије.

НАШИ СВОЈЕРУЧНИ ПОТПИСИ С НАШИМ ОСНОВНИМ ПОДАЦИМА СУ НА СЛЕДЕЋОЈ (4.) СТРАНИЦИ.